ARAMULTIMÈDIA - Els nous negocis al Mercat de Cocentaina es podran beneficiar amb 1.000 euros de les ajudes C'CREA
Fins al 31 d'agost es poden sol·licitar les ajudes
Els nous negocis al Mercat de Cocentaina es podran beneficiar amb 1.000 euros de les ajudes C'CREA
31/07/2017 - 13:25 Escrit per RUBÉN LLEDÓ
Emprenedors i empreses de recent creació a Cocentaina podran beneficiar-se un any més de les ajudes C'CREA. Aquestes subvencions, que ja s'han publicat al BOP, tenen com a objectiu ajudar a superar els obstacles inicials per posar en marxa qualsevol activitat econòmica. La principal novetat és per als nous negocis agroalimentaris que han començat al Mercat Municipal de Cocentaina que podran beneficiar-se amb 1.000 euros.
A aquestes ajudes poden acollir-se les empreses creades de l'1 de setembre de 2016 fins al 31 d'agost de 2017. La documentació i la sol·licitud es pot presentar fins al dijous 31 d'agost de 2017. A la web oficial de l'Ajuntament de Cocentaina es pot consultar tota la informació sobre aquestes ajudes.
A banda dels negocis al mercat, també poden acollir-se a les ajudes els negocis que es creen al centre històric. A més poden beneficiar-se les dones aturades, aturats menors de 30 anys o majors de 45 anys o discapacitats de més del 33%. Altra forma de poder acollir-se a les ajudes és haver fet una inversió de més de 5.000 o 15.000 euros, que podran rebre 1.000 i 3.000 euros, respectivament.
Rubén Lledó - 31/07/2017
Emprenedors i empreses de recent creació a Cocentaina podran beneficiar-se un any més de les ajudes C'CREA. Aquestes subvencions, que ja s'han publicat al BOP, tenen com a objectiu ajudar a superar els obstacles inicials per posar en marxa qualsevol activitat econòmica. La principal novetat és per als nous negocis agroalimentaris que han començat al Mercat Municipal de Cocentaina que podran beneficiar-se amb 1.000 euros. A aquestes ajudes poden acollir-se les empreses creades de l'1 de setembre de 2016 fins al 31 d'agost de 2017. La documentació i la sol·licitud es pot presentar fins al dijous 31 d'agost de 2017. A la web oficial de l'Ajuntament de Cocentaina es pot consultar tota la informació sobre aquestes ajudes. A banda dels negocis al mercat, també poden acollir-se a les ajudes els negocis que es creen al centre històric. A més poden beneficiar-se les dones aturades, aturats menors de 30 anys o majors de 45 anys o discapacitats de més del 33%. Altra forma de poder acollir-se a les ajudes és haver fet una inversió de més de 5.000 o 15.000 euros, que podran rebre 1.000 i 3.000 euros, respectivament.